Správa zo zahraničnej pracovnej cesty 

1. Účastníci zahraničnej pracovnej cesty:	
Meno, priezvisko, titul:	Michal Hajdúk, Mgr.
	Martin Marko, Mgr.
	Marianna Mrva, Mgr.
	RNDr. Mária Kolková, PhD.
	Martina Pigová, Mgr.
Organizácia: 	Národný ústav certifikovaných meraní vzdelávania, Žehrianska 9, Bratislava 5

2. Zahraničná pracovná cesta (ZPC):
Štát, mesto:	Praha, Česká republika
Vykonaná v dňoch:	19. – 21.02.2013
Názov prijímajúcej organizácie: 	ACREA CR, spol. s r.o.
Účel cesty: 	účasť na vzdelávacom kurze Regresná analýza I. a II.
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:

20.2.2013 – Regresná analýza I
21.2.2013 – Regresná analýza II

Dvojdňový vzdelávací kurz prebiehal v čase od 8:30 do 16:30. Vzdelávanie tvorili dva na seba nadväzujúce kurzy Regresná analýza I. a Regresná analýza II., pričom každý bol rozdelený do tematických blokov. 

4. Stručný priebeh kurzu:
Vzdelávací kurz bol zameraný na problematiku Regresnej analýzy. Kurz bol intenzívny, s nízkym počtom účastníkov, zameraný na  praktické využitie danej problematiky – počas celého priebehu kurzu účastníci pracovali v programe SPSS Statistics. 

Kurz Regresná analýza I:
1.	Model vzťahu jednej alebo viacerých nezávislých premenných k závislej premennej.
2.	Regresná priamka a dvojrozmerný bodový graf.
3.	Metóda najmenších štvorcov – metóda na odhad regresnej krivky.
4.	Odhad parametrov premenných a vysvetliteľnosť údajov (koeficient determinácie).
5.	Analýza reziduí.
6.	Nelineárna regresia
7.	Viacnásobná regresia
8.	Význam a výsledná hodnota parametrov a testovanie signifikancie vzťahu.
Kurz Regresná analýza II:
1.	Model viacnásobnej lineárnej regresie
2.	Dummy premenné – nominálne kategorizované premenne ako prediktor v rovnici.
3.	Interakcia prediktorov a jej zaradenie do rovnice.
4.	Analýza reziduí (rôzne metódy - porovnanie)
5.	Kolinearita / multikolinearita a jej vplyv. Metódy na identifikáciu kolinearity. 
6.	Predikčná rovnica.
Po každom tematickom bloku nasledovala možnosť v diskusii si vyjasniť nejasné oblasti, či konkrétne možnosti aplikácie témy v každodennej praxi účastníkov. 

5. Odporúčané závery:
Vzdelávací kurz bol veľmi dobre organizovaný. Docent RNDr. Řehák je jedným z najuznávanejších analytikov a odborníkov v oblasti štatistiky v SR a ČR. Odrazom bola hĺbka a precíznosť podania uvedeného obsahu a schopnosť dôkladnej explanácie súvislostí. Obe časti kurzu priniesli obrovské množstvo informácií o regresnej analýze. Hlbší teoretický a matematický náhľad do tematiky striedalo množstvo konkrétnych príkladov a aplikácií. Jednotlivé kroky regresnej analýzy si mohli účastníci kurzu prakticky vyskúšať na dátových súboroch v programe SPSS, čo umožnilo lepšie pochopenie a zapamätanie danej problematiky. 

Spoločnosť ACREA CR ponúka široké spektrum ďalších vzdelávacích kurzov v rozmanitých oblastiach prípravy a analýzy dát. Domnievam sa, že účasť na mnohých z nich môže byť veľmi prínosná pre potreby realizovaného projektu. Za zváženie by tiež stálo využiť možnosť vytvorenia školenia na základe špecifických požiadaviek a potrieb NÚCEMu. 

6. Prehľad prinesenej dokumentácie a miesto jej uloženia:
1. Študijné podklady (print out) poskytnuté realizátorom kurzu
2. Osvedčenia o absolvovaní kurzu
- dostupné v kancelárii č. 803 a č. 815 v AC Petržalka, objekt B, Röntgenova 3751/26, Bratislava  (sídlo NÚCEM)

7. Osobitne vyhotovený očakávaný prínos ZPC:
Štatistické procedúry týkajúce sa analýzy variability a jej spoločných trendov sú v súvislosti s národnými meraniami kľúčové. Či už ide o relatívne základný spôsob operacionalizácie štatistickej závislosti premenných ako je korelácia, alebo pokročilejšie modely využívajúce multivariačnú regresnú analýzu, dôkladné porozumenie týmto procedúram je nevyhnutnou podmienkou kvalitnej práce jednotlivých pracovných tímov v inštitúte.

Účasť na vzdelávacom kurze má veľký význam pre ďalšie riešenie aktivít, v rámci ktorých prebieha štatistické spracovanie dát. Regresná analýza predstavuje kvalitatívne vyšší stupeň analýz, nakoľko dokáže pracovať súčasne s viacerými premennými (multivariačná analýza). Pomocou regresnej analýzy je možné modelovať schopnosti žiakov na základe vplyvu skóre v teste, pohlavia, typu školy a pod. súčasne. 

Osobitný prínos absolvovania oboch kurzov vidíme v tom, že nadobudnuté poznatky a zručnosti je možné využiť aj v ďalších analýzach, prostredníctvom ktorých je možné robiť pomerne zložité modely a na základe nich predikcie. Regresné modelovanie je významnou súčasťou psychometrickej analýzy, ktorú bežne vykonávame v rámci pracovnej činnosti. Jej prepojenie s prístupom IRT vytvára silný analytický aparát, ktorý možno uplatniť v aktuálne riešených projektoch týkajúcich sa problematiky komparácie medziročnej úrovne schopnosti žiakov a možných budúcich predikčných modelov pre potreby posudzovania trendov a optimalizáciu vzdelávania.  Poznatky o regresnej analýze je možné zároveň využiť pri tvorbe modelu pridanej hodnoty škôl.

8. Spôsob zverejnenia výsledkov ZPC, prenos získaných informácií

Zverejnené na intranete

Svojím podpisom súhlasím so zverejnením správy na internete.

Správu vypracovala: 	Mgr. Martina Pigová

Dátum: 	26.02.2013

Správu schválil:	PaedDr. Ivana Pichaničová, PhD.